Беседа:ЦПУ (пояснение)

message: Долният пасаж е от Беседа:Производство на компютри в България--Ket (беседа) 08:42, 29 март 2017 (UTC)

message: Терминът ЦПУ е приет в българската техническата литература и практика да обозначава цифрово управляващо устройство за високопроизводителни металорежещи машини и роботи (на английски CNC- Computer numerical control или Computerized Numerical control), за което има статия в немската Уикипедиа de:Computerized Numerical Control. Т.е. това е специализиран компютър, със специализиран софтуер с подходяща хардуерна схема и окомплектовка, за да управлява чрез т. нар. припасваща част - шкаф с електро-механични устройства (релета)  или мощни електронни блокове, включването и задвижването на двигатели, охлаждаща система, хидравлична система, система за позициониране на работни инструменти.  --CvetanPetrov1940 (беседа) 08:04, 5 ноември 2015 (UTC)
replies: text: Да, видях че имаме само статия за централен процесор, но ме мързеше да добавям. Ако искаш, направи или бележка под линия в тази статия с това пояснение, или направи пояснителна за ЦПУ. Аз продължавам да пресявам информация за тази и другата статии, но върви бавно. Не се колебай да поправяш, ако видиш и други несъответствия.--Ket (беседа) 08:10, 5 ноември 2015 (UTC)
replies: text: :Е, това е вярно на половина. ЦПУ е съкръщение на два английски термина - CNC (computer numerical control) и CPU (Central Processing Unit). ЦПУ в смисъл на CNC се превежда като цифрово процесорно устройства (ако е цифрово управляващо устройство би трябвало да бъде ЦУУ, което е по-подходящо), в смисъл на CPU се превежда дословно като централно процесорно устройство или накратко централен процесор. CNC и CPU са две много различни неща - CNC има CPU модул. Тези две значения бяха възприети още при комунизма и винаги е било много объркващо, никой нищо не направи и така си остана. CPU се е използвало и в големите машини. (IBM System/360 Principles of Operation, A22-6821-0, File No.S360-01, стр. 8 достъпен на http://bitsavers.trailing-edge.com/pdf/ibm/360/princOps/A22-6821-0_360PrincOps.pdf) С въвеждането на микропроцесорите под ЦПУ се разбира CPU. Цялата документация на ЦИИТТ използваше ЦПУ в смисъла на CPU, включително и в големите машини. Всички (!!!!) микропроцесори до Pemtium 4 (single core) са описани като CPU (ЦПУ). В едночиповите микрокомпютри под ЦПУ (CPU) се разбира само ядрото на централния процесор. В мултипроцесорните системи под CPU (ЦПУ) се разбира процесор от кластера. Термините не са фиксирани. С промяна на технологиите и термините се променят. За тези, които са работили с ЕС1020 (копие на IBM 360/30) може да им бъде интересно да видят IBM 360/30 събран в един чип на този website http://www.ljw.me.uk/ibm360/vhdl/ Какво да се прави? Времена!Vebar (беседа) 21:26, 17 януари 2016 (UTC)
replies: text: ::Поставих въпроса за термина ЦПУ, защото в българската техническа литература и производствена практика се използва точно това наименование за обозначаване на определеното техническо средство повече от 35 години.  Този специализиран компютър се използва в средствата за управление на металорежещи машини, промишлени манипулатори и роботи, производствени транспортни системи (роботокар), като част от по-сложни управляващи системи използвани в АТМ (автоматичен технологичен модул), АТЛ (автоматична технологична линия) и ГАПС (гъвкава производствена система), в т. ч. и като се използва ЕИМ за общото управление на производствения процес.  Това, че буквалния превод на английския еквивалент на този термин се разминава с приетото в България, не е въпрос по който трябва да се спори. Наистина управляващият компютър ЦПУ (CNC) включва  централен процесор (CPU модул) и архитектурата на един компютър, но хардуерът притежава функции насочени към изпълнението на определена циклограма, характерна и необходима за започване и завършване на едно стъпково действие на съответната машина. Терминът за този вид управляващи компютри (de:Computerized Numerical Control) не е обвързан с английското наименование и вероятно е заимстван от този в руската техническа литература  (ru:Числовое программное управление). Това е факт и както термините в много други области това наименование е прието и наложено. Използва се при производството по японски лиценз на първите ЦПУ в България "Програма 20"  и "Програма 30" от з-д "Електра" (по късно преименуван в з-д "Технотроника" и специализиран само за това). С това наименование в ЗИТ започва производството на ЦПУ по лиценз на Fanuc през 1980-81 година). След това завод "Технотроника" и създаденият институт  за развитие на тези изделия с името "Технотроника", произвеждат ЦПУ по лиценз на Fanuc от моделите 5, 3 и 6. Това понятие се използва и от заводите производители на металорежещи машини към ДСО ЗММ и института за такива машини ИММИ. Обучението на  студентите в Технически университет в София се провежда със същото понятие (справка Караколов, доц. инж. Леонид. Металорежещи машини и автоматизирани системи за управление, Техника, София, 1990).  Затова, според мен, този лингвистичен спор не трябва да се обсъжда, защото за специалистите ЦПУ и CNC еднозначно определят едно и също техническо средство. --CvetanPetrov1940 (беседа) 08:28, 20 януари 2016 (UTC)
replies: text: :::Благодаря и на двама ви за обясненията, направих пояснителна страница и ако имате желание, може тези обяснения тук да залегнат като текст на нова статия - например ЦПУ (автоматизация) или вие кажете как. Засега в пояснителната съм сложила препратка към английската :en:Numerical Control.--Ket (беседа) 13:26, 20 януари 2016 (UTC)
replies: text: ::::Здравей Ket! Благодаря за Вашата преданост към темата и усилията Ви за създаване на статии с информация за компютърното производство в България. За съжаление не разполагам с документи и не искам написаното от мен да бъде окачествено като оригинално изследване по въпроса за производството на високопроизводителни металорежещи машини с ЦПУ. Въпреки това ще потърся публикувана информация и дано положа началото на статия за революционното прилагане на компютърната техника за пряко управление на обработващите машини и автоматизиране на производствените процеси.--CvetanPetrov1940 (беседа) 15:50, 20 януари 2016 (UTC)
Цветан Петров и Кет, благодаря ви. Мисля, че има нужда терминът ЦПУ да се поясни в смисъл на автоматизация и в смисъл на изчислителна техника. След като г-н Цветан Петров предположи, че ЦПУ идва от Числовое программное управление се сетих, че термина беше Цифрово Программно Управление. Така, че Кети моля те отрази това в пояснителната страница с препратка към Числовое программное управление и центральное процессорное устройство - много хубава идея. Тази ситуация не е уникална - за пример абриавиатурата DIB. DIB - dual independent bus (термин на Intel за Backside Bus. Backside Bus e IBM термин който се използва в IBM 360/85 за комуникация между кешови системи на процесори.) и DIB - device independent bitmap (видео формат). По образование съм инженер по автоматика, но за ЦПУ не си спомням да съм учил, но добре си спомням че ЦПУ като централен процесор беше подразбиращ се термин в ЦИИТТ. Спомням си, че когато ЗИТ започнаха да правят Фанука се чудехме какво е това ЦПУ докато разберем, че имат предвид Цифрово Программно Управление. За да се посмеем малко ЦПУ се използва за ... ЦПУ — центр правовых услуг, ЦПУ - цифропечатающее устройство, ЦПУ - центральный пост управления, ЦПУ — Центральное продовольственное управление (МО РФ), ЦПУ - цифровое программное управление, ЦПУ - центральное процессорное устройство. Източкик "Словарь сокращений русского языка" http://abbr_rus.academic.ru/24432/%D0%A6%D0%9F%D0%A3  Второто нещо, Единната система изискваше цялата документация на ИЗОТ да се пише на руски. Аз документация на български никога не съм писал. 
Трето, просто гугъл "цифрово програмно управление" и нещата са там. http://www.ugrinov.com/History/sistemi.html На тази страница обаче става въпрос за компютри, не за приложението им.
124.188.18.128 00:21, 26 януари 2016 (UTC)
thread_title: ЦПУ